Kryetarja e Komitetit serb të Helsinkit komenton për pavarësinë e Kosovës
Zonja Sonja Biserko thotë se ka hapësirë për integrimin e serbëve në shoqërinë e Kosovës, nëse punohet me bindje
Kryetarja e Komitetit serb të Helsinkit, Sonja Biserko, thotë se Kosova do të fitojë një formë të pavarësisë e cila do të jetë e kushtëzuar me sjelljen e pushtetit të Kosovës ndaj pakicave dhe veçanërisht serbëve. Zonja Biserko u bëri thirrje serbëve të Kosovës që të qëndrojnë në Kosovë, të presin vendimin për statusin dhe pastaj të marrin vendimin e tyre të pavarur nëse do të qëndrojnë ose jo. Kryetarja e Komitetit serb të Helsinkit, Sonja Biserko, u bëri thirrje sot serbëve të Kosovës që të qëndrojnë në Kosovë. Zonja Biserko theksoi se cështja e Kosovës nuk është vetëm cështje shqiptaro-serbe, por edhe cështje ndërkombëtare. Ajo tha gjithashtu se nga ajo që shihet deri tani, Kosova do të fitojë një formë të pavarësisë e cila do të jetë e kushtëzuar me sjelljen e pushtetit të Kosovës ndaj pakicave dhe vecanërisht serbëve. Zonja Biserko, tha se kjo është çështje me të cilën është manipuluar në të kaluarën dhe po manipulohet edhe tani nga elita politike serbe, për zgjedhjet e ardhshme, të cilat do të mbahen në kohën kur do të zgjidhet edhe statusi i Kosovës. Zonja Biserko thotë se kjo mund të shfrytëzohet për ta sjellë komunitetin ndërkombëtar në një situatë të faktit të kryer, kur veriu i Kosovës do të vihej nën kontrollin e Beogradit. Zonja Biserko theksoi se serbët e Kosovës kanë një përspektivë më të mirë në Kosovë sepse do të kenë garancitë edhe të komunitetit ndërkombëtar edhe të institucioneve vendase dhe me shpresë, sic shprehet ajo, edhe të Beogradit. Zonja Biserko e quan këtë një privilegj të jashtëzakonshëm që mund të kenë serbët e Kosovës. thotë ajo. Zonja Biserko thotë gjithashtu se një pjesë të madhe të përgjegjësisë kanë institucionet dhe shoqëria e Kosovës për të përcjellë bindjen dhe garancitë se integrimi i tyre në shoqërinë e Kosovës është i sigurtë. Kryetarja e Komitetit Serb të Helsinkit, tha se vazhdon të punojë në një numër projektesh në Kosovë që kanë të bëjnë me marrëdhëniet midis dy komuniteteve. Kryetarja e komitetit serb të Helsinkit Sonja Biserko, thotë se ka hapësirë për integrimin e serbëve në shoqërinë e Kosovës nëse punohet me bindje, besim se këta dy popuj mund të jetojnë së bashku në paqe. //rd//